檔案編號 82-712
特工阿德錄口供
講你個名，唔該
東尼…雷東尼
講吓事發經過
我班有個女仔
我喺運動會撞見佢
你係小麗？
就係我
我算識佢，但佢變咗
寬容兼更有自信
又型又可愛
我約佢去睇戲
星期五見？
-星期五 -星期五
我繼續睇比賽
冇幾耐，停車場就出事
見識我！地下奇俠！
我永遠喺你哋下面 但冇嘢喺我下面！
怪事未完 我睇到幾對靴
你兩個留低
等等，真係要出手？
仲係犯法喎！
似乎係超級英雄
-再拖就追唔到 -好啦！
一個巡視外圍 確保群眾安全
另一個睇住積積
-但我以為全家… -聽媽咪話
彈我過去
我負責外圍！
你咪走，你個死仔包！
我見有機會就想走
但覺得其中一把聲好熟
個女仔好激氣 佢掉低眼罩…
原來係佢！
東尼！
嗨！
唔係你諗咁樣
太驚人，我唔識處理 於是就走
我覺得幾衰仔
應該打個招呼啩？
超級英雄違法 唔係佢錯
我唔討厭女強人
我自信我都幾 Man
搞乜東東？
有向人提過？父母呢？
冇！佢哋只知我有心事
你明我意思？
我明，細路
我幾冧佢，德先生
本來星期五同佢去街
而家堅係尷尬
我好想忘記 見過佢著戰衣
你會，細路
你會
頂住！
將你變地底泥！
地下奇俠！ 我哋又見面…
好極！要應付佢！
超能先生！
領教鐵鎚先生！
拜拜！
弊！弊！
大家退後！退後！
咪掉低我湊 BB！
轉唔到軚又煞唔停 地下奇俠仲走甩咗！
要整停佢… 單軌車！
冰條俠！好嘢！
要趁未撞天橋 整停佢！
我去阻佢 掂到啲大廈！
喂！女士！
多謝晒你，後生仔！
搞乜？
小麗？
停車！
全部人！停車！
-睇住，爹哋！ -小衝！
小麗！
邊個睇住積積？
小衝睇住佢！
小麗，交俾你！
佢衝去市政廳
媽咪要人幫手！
佢哋又公開現身！ 係機會！
跟住佢哋！ 跟住冰條俠！
阿波！ 幫手破壞鍋爐！
應該搞得掂！
做咩嚟？快啲走！
就快爆炸！
趕唔切！
搞掂晒！
咪郁！超級英雄！
我哋衰邊瓣？
唔好意思，冰先生？
抱歉 不過我唔應該喺度
咁唔合理…
唔係咩？
你想唔想修改條法例？
幾個超級英雄，包括： 冰條俠、超能先生、彈弓女俠…
令本市受到更大破壞
地下奇俠仍然在逃
唔係我哋先出手
但你哋失手！
阻到地下奇俠 破壞更多嘢？
-冇 -阻到佢搶銀行？
-冇 -捉到佢？
冇
銀行有投保
我哋有措施應付呢種事
你哋冇多事…
一切就會規規矩矩
你寧願我哋乜都唔做？
毫無疑問
你冇幫口
你想甩難？
首先唔好見人就鏟
頭先撞晒板
爹哋，而家講可能唔多好…
但仲有件事 關於個男仔…
同我個眼罩
阿德，小麗估佢朋友東尼…
見到佢著戰衣 冇戴眼罩
-多唔多口？ -唔肯定
佢姓雷
雷東尼
我會查吓
阿波、海倫…
講多句，咪介意
洗底計劃摺埋
吓？
政客唔理解…
單純為正義去做好事嘅人
佢哋覺得係威脅
多年來針對超級英雄
今日有晒藉口
總之…
我會離職
我幫盡只能替你哋 租多兩星期賓館
冇乜大作用
你幫咗好多忙
我哋唔會忘記
一齊合作過係我榮幸 你哋係大好人
多謝晒，祝你好運
好，大家咁話
你洗咗手未？
有用番梘？
乾咗未？
吓？
全部係菜？ 邊個叫成盒菜？
係我，菜有益 你要食
-係咪要傾吓？ -傾咩？
大家都扮傻件事
咩事？
即係唔想提
你指今日件事
係！今日算點？
大家都有錯
例如，你兩個 應該睇實積積
湊BB，你哋就做正經事
我哋講過
你哋仲細，未話得事
-我哋唔細，幫得手 -係！
你講過啩？爹哋？
係！但「幫手」有好多方法
但有麻煩就要幫
係，但係…
-好在今日有幫啩？ -我知，但…
你話過自豪
本來係…仲係！
我哋想打低壞人！
唔可以！
你話情況唔同
係…在島上時
唔代表今後…
又唔准再用超能力？
係我真本色
冇話要你哋…
-吓？ -電視有人咁講
不如食嘢算數？
晚餐…趁熱食？
我哋做錯？
-係 -冇
我哋冇做錯
超級英雄違法 未必公道，但法例係咁
法律應該公道 點教仔女至好？
要尊重法律！
就算係惡法？
法律不公 可以立法修改！
否則會大亂！
而家唔慌唔亂！
我只係覺得幾勁
邊方面？
全家齊心滅罪
係勁
但完咗，個世界係咁
我哋要適應
情況好壞？
冇事
恕我失陪？
仲要住幾耐賓館？
唔使好耐，乖女
我哋要點做？
我唔知
或者阿德有辦法？
阿德離職
我哋再做超級英雄 係妄想
我或者你，要搵工
我或者你？
你喺保衛保險捱得耐
每分鐘都討厭
我知好為難你
或者今次我打工 你湊仔…
唔好，我去打工 我需要
我套西裝同領呔呢？
燒晒啦…
噴射機炸咗間屋
係喎！
唔可以再靠人，阿波
只得我哋，唔可以等…
冇救生員當值！
游水風險自負
你今日去咗邊？
你錯失好多樂趣
咪怪我 玩到夠就走
我都係違法
而且警察一定放你哋
就算阿波寸到盡
係
聽講洗底計劃摺埋
賓館可以住多幾耐？
兩星期
我個提議冇變
你大方 但我哋一家五口
唔可以煩你兩公婆
總之歡迎
其實唔係只得壞消息
你哋俾人扣查時…
有人搵我 佢代表呢個有錢佬
-丁雲特 -想傾吓…
搵我同你兩個 傾英雄問題
我查過佢
正當，受過阿德訓練 佢想見面
又煩超級英雄嘅嘢！
我哋剛離開差館，盧斯
幾時？
今晚，我而家去
你盡情玩，唔使預我
佢想見我哋三個
老婆，至少聽吓佢講咩
地址俾咗你，到時見
著超能戰衣去？
係
可能著舊嗰套好啲
我覺得佢幾懷舊
你哋去邊？
今晚空氣特別清新
如果積積醒咗…
我識做
訪客證 有請，呢邊
你係我大粉絲
幸會
我係你大粉絲
真衰！
我最愛超級英雄！
力量、服裝…
神話式掙扎
丁雲特 叫我雲特
見到你哋真開心
-冰條俠！ -幸會
-彈弓女俠！ -幸會
-超能先生！ -你好
超能先生
超能
專捉壞人 呯！呯！呯！
邊個似貓咁冷靜
就算生存機率接近零
冰條俠！
冰條俠
好嘢！
開心到無法形容 而呢位係…
大家好，超級英雄 抱歉，我遲到
我個論盡妹妹艾蓮
我知衰啦！ 咪寸我啦，雲特！
無得彈
我識你哋 爸爸都會自豪
佢話你哋係「最後防線」
佢最支持你哋
捐錢撐超級英雄
籌款為爆破俠 起銅像
識好多超級英雄
甚至安直線電話接通 鐳射眼、銅條俠…
以防萬一
佢鍾意 展示俾所有人睇
你哋被逼隱居 佢好傷心
深信冇你哋 世界更危險
估唔到應驗晒
屋企俾人爆格
爸爸打俾鐳射眼 撥直線電話
冇人應
佢打俾銅條俠，冇人應
超級英雄剛被禁止…
賊佬發現佢打電話…
開槍射佢
結果…
一定好難過
特別係我媽咪
佢幾過月後過身 太傷心
超級英雄冇被逼隱居…
就唔會搞成咁
爹哋一發現麻煩 就應該帶媽咪入避難室
我完全唔同意！ 但而家無謂拗
重點係…
冇人估到我哋 經營到爹哋公司
但艾蓮做設計 由我營運…
我哋突破自己 造就今日的丁氏科技
世界級電訊公司
史上最大規模
正好適合 帶頭撥亂反正
所以約大家來
我問你哋
你哋被逼隱居 主要原因係咩？
-公眾無知 -觀感問題
例如今日地下奇俠件事
棘手情況
你哋面對好多 艱難抉擇
仲使你講？
我講唔出
因為我睇唔到…
其他人都睇唔到
當你哋打壞蛋 好似今日咁…
大家睇唔到 點樣打、點解打
只睇到政客 想人睇嘅嘢
睇到破壞，仲有你哋
所以要改變大家 對超級英雄嘅觀感…
就要同世人分享 你哋嘅觀點
-點做？ -用鏡頭
就要同世人分享 你哋嘅觀點
點做？
我哋將迷你鏡頭 植入超能戰衣
哇！好細
畫質超高清
多謝！我設計
我哋有資源、說客 關係遍佈全球…
仲有好重要嘅 保險
保險係關鍵
只欠超頂級 超級英雄
你三位！ 拜託！
幫我令超級英雄 再次合法
聽落好掂！
行動啦！ 我首個任務？
熱心好寶貴
要保持 但第一步…
最好交俾彈弓女俠
好過我？
我想話…佢係好
真係，佢抵讚…
但你知啦…
我好敬佩你…
但無謂太早 諗住靠晒保險賠…
初步行動啫！
等等，你想講咩？ 我亂來？
艾蓮做成本效益分析…
比較你哋隱居前 五年間嘅表現
彈弓女俠條數 明顯最靚
咁比較唔公平
重量級問題 需要出重手解決
當然！我哋會 一齊解決各種問題
等彈弓女俠開個靚頭先！
你點睇？
我點睇？
我唔知
咩意思？你唔知？
早幾個鐘 你話冇晒希望…
做超級英雄係妄想
而家有一生難得機會 你答唔知？
冇咁簡單，阿波 我想保護仔女！
我都係
避免坐監！阿波！
你點做？
拒絕修法唯一機會 要隱姓埋名？
佢哋仲細 佢哋未定性
有超能力 就係超能人…
就算佢哋未必用
呢件事有利佢哋
而家唔行得開
小衝功課跟唔上…
小麗為初次約會煩惱 佢鍾意東尼…
仲有積積
積積？佢唔妥？
積積冇唔妥
但正常 BB 都好需要關心
我未必行得開
你當然行得開
你一定要，咁樣我…
我哋再做超級英雄 仔女有選擇
俾你有選擇
啱！係！
俾我有選擇
我會做得好！
唔理丁小姐 堆圖表點講…
但佢哋揀你
你都會做得好…
稱職…
囉！
睇見你就辛苦
唔想呃你
有人需要係好 受寵若驚，不過…
有得揀咩？
一：做好佢，賺大錢 搬離賓館…
造福超級英雄 包括我哋仔女
或者，二：
我兩週內搵到工 否則瞓街
你知件事好痴線啩？
想幫屋企，就要離開
-想修法，就要犯法 -你會好掂
我知我會 但你呢？我哋有仔女
我會睇住仔女 冇問題
-簡單 -簡單？
你真可愛
有問題，我會乜都唔理 趕返來
你一定唔使
我掂，你去做好佢
做到令…
我可以出動 做得更好
丁宅
我係彈弓女俠
我加入
丁先生，有心…
但咁太客氣
傻啦！只係小小心意
我哋係拍擋 唔可以要你住賓館
但間别墅邊個嘅？ 係别墅？
係我嘅，我有幾間 這間用唔著
你哋住幾耐都得
我唔知講咩好
講聲「多謝」？
係我哋間新屋？
咪亂來，老虎仔！ 我哋借住咋！
好啱一家人
睇吓！丁先生話 前業主係隱形富豪…
出入唔想俾人見…
間屋有幾個秘密出口
好在我哋唔特出
唔慌會引來無謂注意
後園好大！
未免太誇啩？
近住森林！
你情願住賓館？
仲有泳池！
媽咪份新工係咩？
重點係唔使再住賓館
我鍾意媽咪份新工！
欣賞吓個人工瀑布
哇！
好型呀！
小衝！停手！
-套梳化冇喇！ -小衝！
-咪再撳掣！ -套梳化！
-小衝！ -弊！
弊！
弊！噢！
好唔襯我
我唔係黑沉沉
我係彈弓女俠
我代表有彈性
E夫人設計嘅？
唔係，叫賈阿歷
好在揀你唔揀我 佢有排「哦」你
有張字條
寫咩呀？
彈弓女俠，車房有新裝備 艾蓮上
新嘅彈弓戰車
彈弓戰車？ 你揸過電單車？
我試過剷青 大把嘢你唔知
係，但係… 剷青？
不值一提
正！係電動
咩意思？
意思係扭力大 我會好快上手
你會好掂
我會好掂 你都會
我哋都會好掂
拜拜，老公
-等陣，係彈弓女俠？ -我估係
喂！彈弓女俠！
嫁俾我！彈弓女俠！
彈弓女俠駕到！ 伸長佢…
不要唱主題曲 唔係我掉頭走！
睇吓
新烏北市 想大搞滅罪宣言…
要去罪惡大溫床
太興奮啩？雲特？
呢度簡直係 超級英雄樂園！
唔准食甜麥炸彈
媽咪呢？
出咗去 做佢份英雄新工
超級英雄仲係違法啩？
係，暫時
媽咪收錢去犯法？
佢唔係犯…
係幫英雄維權 係新職業
即係媽咪非法出動…
去解釋為乜 唔應該當佢違法
喂…
校巴到！
拎齊嘢！快啲！ 去上…
功課放入書包！
拜拜！
我哋一齊會好自在…
你唔會問一堆難題
各單位，我哋要知 邊度要人
隨時候命
等罪案發生，感覺好怪
放鬆，你喺正…
全市最多罪案嗰區 好理想
-係超級英雄樂園 -「係超級英雄樂園」，啱
我哋隱居後…
老公偷聽警察頻道…
等案件發生
我發佢脾氣
我真虛偽
-各單位 -有動靜
收到風可能有人阻止…
懸浮列車啟動儀式
-阻止定擾亂？ -都係
車站喺54街、諾定咸交界
潛在危機！好極！
54街、諾定咸 去啦！
小麗，要10點半前返到
接近11點？
10點左右 接近9點半
10點半左右囉！
好好享受套戲
喺咸路縣…
有班訓練員…
練到疲倦 入去甜夢團圓
我哋會控制橫線
我哋會控制直線
唔應該咁計，爹哋
要用這種計法
我唔識！ 為乜要換計法？
-唔緊要，爹哋 -數學就係數學！
我等媽咪返來
吓？
佢咪一樣唔明…
《奇幻人間》
全個昏睡村 所有訓練員都去瞓…
佢哋撐唔住
全個昏睡村 訓練員都瞓
眼皮好重，擘唔大
合埋！重點係… 大家去休息！
大家都要補補眠
市長都鍾意讚自己個市…
我都係
我認新烏北市唔係唯一有…
你肯定警察接受到？
當然，你幫輕佢哋
上次想幫輕佢哋 都未得到原諒
我識警務處長 包冇問題
恕我直言…
你單獨應付 地下奇俠…
情況會好唔同
咪怪我多口
冇超支兼提前…
推出我哋嘅 嶄新懸浮列車
送大家去目的地 快到離譜
通向未來，今日開幕！
咪住，列車停咗
佢行錯方向
佢行錯
我去追佢
佢超高速
升穿時速百哩 仲有幾多路軌？
大約25哩
冇人可以煞停佢？
佢哋試過，唔掂
係彈弓女俠？
強制執行呢？
系統封鎖咗
故障保險掣？
唔夠時間
有來電！轉線
我對高筒鞋唔見咗 爹哋搵唔到
佢唔肯打俾你問 我打
唔好打俾媽咪！
小衝，我唔得閒
搵你床底
-時間？ -唔夠兩分鐘！
有捷徑 穿過前面圓管
我唔知追唔追到
究竟搞乜鬼？
大家冇事？有冇受傷？
你哋冇事？
你要好好解釋
喂！
發生咩事？
歡迎你重出江湖，彈弓女俠 螢幕怪客上
乖女，做乜你…
唔好提
係爹哋，你冇事嘛？
我冇事，我唔想傾
東尼冇打來？
我唔想提
-乖女… -爹哋！
你想我好過 就咪理我
求你？
差佬最憎細路失蹤
我細佬個仔 今日一歲生日
你會搵到個細路，羅曼
因為你係個好警察
而家打劫
舉手，轉身
手擺頭後面，保持住！
咪郁！
放低佢，過去嗰邊
睇實度門
你當我講笑？
而家
我話而家！
我搞掂！快啲！ 我叫你快啲！
你想死？
唔好！
唔好…
唔好！
你有超能力！
寶貝，你一啲傷都冇！
你穿過鎖咗嘅門？ 用你嘅能力？
邊個識分身 仲穿得過任何硬…
大件事！
-喂？ -老公
-冇諗住打俾我？ -嗨！
冇，我係話…有
只係怕嘈醒你
今晚後園發生怪事
-聽落係我嘈醒你 -冇
-只係積積… -佢出意外！
我都估到！我即刻返！ 我根本唔應該…
冇意外 你留低完成任務
你唔應該…
咩話？ 你覺得我搞唔掂？
冇，對唔住 我講錯
你需要我返來？
唔使，我掂 一切順利
積積咩事？
冇事，佢健康到極
咁就好
小麗個約會呢？
係今晚啩？
係，順利
冇事，順利
積積冇扭計就瞓？
係，冇扭計
小衝做晒功課？
做妥晒
唔係我一走 就亂晒籠？
聽落幾出奇 但真係乜事都冇
你呢？
我救咗架暴走列車！
好精彩！
市長為新列車剪綵
彈弓女俠追上列車 成功啟動…
佢噏幾句，剪完綵…
列車開始倒後行…
-新型懸浮列車… -失靈…
多得彈弓女俠…
-超級英雄彈弓女俠… -彈弓女俠…
呯！冇人傷亡！
坐特製電單車 救咗所有乘客…
事態急轉直下 我追住佢！
話你知，老公！ 好驚險！
無得彈！老婆！
你第一晚就咁掂！
我以你為榮，真心
我以你為榮，老公
我知你想出動 你好快可以
你會好犀利
冇你撐住頭家 我唔會咁掂
多謝你攬晒上身
小意思
我愛你，老公 我會好快返
發個甜夢
發個甜夢，老婆
「爹哋，唔緊要 我等媽咪返來！」
如果佢得，我都識…
我識計數
噢！
等媽咪！
當我係咩？後備家長？
計法轉咗，唔係我錯
老友，起身
我識做 你份數學功課
你測驗之前 仲有時間做好佢
首先將所有獨立數字 調去一邊
正負號對調
即係加變減 減就…
你明白？
掂！乖仔！
你好
我哋搬咗屋
地址寫咗喺你儲物櫃…
隻墨水唔甩色
係呢堆字？
你忘記咗？
忘記咩？
真風趣
風趣有分加
因為套怪衫？
聽我解釋
我上話劇班…
佢哋想做莎士比亞…
但又想 細路仔有共鳴
「超級英雄，細路鍾意」
-係 -諗住著莎劇緊身衣…
結果要著另一種
我識得你？
你今日嘅發言好重要
雙方都係 為自己人民好
我哋就快 為該區爭取到和平
我好耐冇受訪
係好事 列車件事出晒位
你去展現魅力…
收割成果
彈弓女俠，到你
順利大展拳腳
多謝，阿查 好有趣
-大使，文件 -上緊去天台
大使，你好！
你係彈弓女俠！
我要同你握手
你隱居時，我好傷心
見你著靚衫出山真好
由你講別具意義 演講順利！
呢邊，大使
帶來持久和平！
我會 等你打低邪惡
好
3、2…
15年前開始 超級英雄要匿埋
當時社會 唔再支持佢哋
但情況好快會變…
越來越多人要求 超級英雄回歸
今日請來 剛剛勇救暴走列車…
換咗新形象嘅 超級英雄彈弓女俠
-歡迎！ -你好，阿查
所有民調都好撐你
的確，情況係好…
你好
你好？
留心聽緊我講？
係，阿查
我梗係啦！
我喺你哋螢幕出現
讀緊另一個螢幕上嘅字
螢幕到處都係
大家受螢幕控制
螢幕受我控制…
螢幕怪客
喂！
我控制咗今次廣播…
同你哋眼前 呢個傻瓜主持
佢有咩唔妥？
訊號被騎劫 我去調查
咪望螢幕
我可騎劫大使機隊…
令佢飛飛吓出事
係嘛？彈弓女俠？
最近嘅窗口！喺邊？
-發生咩事？ -彈弓女俠呢？
邊一架？
彈弓女俠！你來做乜？
大使有危險 佢坐邊部機…
睇住！
跟住佢哋，送我埋去！
唔好再飛 小心降落！
停手！係彈弓女俠！
坐返埋位，大使！
我哋受襲！
快！去保護大使！
打開門！
照做！
大家識游水？
-識 -唔識！
我哋要彈出去！ 捉實！
你冇事嘛？大使？
一啲事都冇…
男仔好衰 超級英雄正垃圾
早晨！
佢一見過我著套衫…
就決定扮唔識我
佢要保護自己
佢真係見過你 就最好忘記
對你都係好事
我數唔清咁多年阿德 洗過幾多人記憶…
至冚得住 你媽咪同我嘅身份
係德叔！ 你同佢提起東尼！
-乖女… -你令東尼忘記我！
我憎超級英雄
我要脫離佢哋！
佢青春期到？
由馬騮掟飛標去揀 好過信國會
咩事？阿湯？ 有人抗議？
佢哋係來支持
支持？支持咩？
支持你
哇！
嗨！
多謝大家來！嗨！
天呀！多謝晒！
你好
你個牌寫咩？
超級英雄應立即合法化！
再傾啦！
估唔到喎！
艾倫活
終於肯覆我電話 傾超級英雄？
我之後再覆你
好心涼
費力絲 咪接電話入來
嘻！有成效啦！
大使今日發表重大演講 撐超級英雄
原來救人一命討好到人！ 唔講唔知？
我接到 世界各地來電
媒體關注度上升72%
支持超級英雄合法化 變成全球運動！
我計劃好下一步
開海上峰會 用我哋艘船…
召集各國元首、超級英雄…
-全世界代表 -真係好
我好開心
我好開心支持率上升
我好開心 大使撐超級英雄…
見你開心，我好開心
你話開心 但我感覺唔到？
我未捉到佢！ 螢幕怪客逍遙法外
我只係陪佢玩 暫時贏一局
佢會想繼續 佢有得玩就當贏
我做生意學到件事？
及時欣賞花香
好花不常開
你想墓碑刻住 「佢好驚青」？
好，唔使多講
俾佢睇
好驚險啩？
哇！
彈弓女俠，係你
-你好ˉ-我冇…
哇！
振作！嘉倫！
嗨！我外號係「蟲洞俠」
我想多謝你… 做返自己！
我嘅能力係咁
好！
犀利！超次元！
我以前自覺係怪胎
但見你敢做自己 我覺得…
我都要
我請佢哋由各處飛來
佢哋一直匿埋
佢哋有超能力、秘密身份…
自己改嘅綽號
我係飛天俠，幸會
我一直當你 係金牌超級英雄
多謝，你太客氣
我叫磚頭人
幸會，磚頭人 你邊處鄉下？
威斯康辛
彈弓女俠 我估你嘅能力係…
發動電擊…
充電 射閃電之類
我係反胃俠
係有病定超能力 睇你點睇
係我開場白 令人放鬆
唔好介意
冇，反胃俠 我鍾意
我好期待同你合作
好犀利，繼續練習
我好攰 恭喜晒，大日子
早抖，兩位女士 聽日見
早抖
你一定好爽啩？ 總算出晒鋒頭
出鋒頭？
你咁耐冇做超級英雄…
就算係以前，你都唔夠 超能先生搶鏡
我唔同意囉！
我冇話你唔勁
你一直係巨星
但而家有自己舞台
大家要睇你台戲
你想鬧「父權世界」？
你個世界又點？ 丁氏科技係你哥哥話事
我唔想要佢份工 我發明，佢拎去賣
我問你 邊個更有影響力？
想我點答？ 問心定寸嘴？
寸嘴…
會話銷售最重要 一流賣家有最多買家
賣乜都好 有人買先掂
的確
如果我發現宇宙源頭…
我哥哥會有辦法 將佢當腳底按摩機推銷
問心嗰句呢？
問心就會叫你 體現自我
唔使人批准，肯定自己 用你主張帶來改變
-似我哥哥 -吓？
你口吻似我哥哥
佢冇錯 要引起人反應係門藝術
我知點捉佢
-我哥哥？ -螢幕怪客！
你係科技高手 我要你鎖定訊號…
追蹤來源
你幾時搞得掂？ 去機場會合
-機場？ -要出埠，盡快！
5點前砌好儀器
我要上電視… 阿查！
我叫哥哥安排你 今晚做專訪
-用電話訪問 -大肆宣傳
唔怕俾螢幕怪客控制！
今晚搵阿查！
砰！
-阿德 -你好
記得我提過個細路？ 雷東尼？
洗腦吖嘛？乖乖仔
你洗到佢忘記星期五 約咗我個女
直情忘記埋我個女
慘，呢家嘢係幾化學
阿德，你要幫我
小麗憎我同你 憎埋超級英雄
我要彌補 你有東尼情報？
唔多
睇落幾乖仔
受歡迎，有玩運動、音樂
父母經營歡樂美食 佢有時幫手
歡樂美食？
為乜開車去咁遠 幫襯歡樂美食？
我哋想坐嗰邊啲卡位 近住啲植物
好？近住啲植物
我唔覺間餐廳歡樂
睇落悶到爆
悶爆美食！
我諗住小麗 食厭外賣快餐
我鍾意食快餐
即係要食菜？
均衡飲食實有菜
習慣吓啦！
各位好
搞錯！
-佢冇事嘛？ -小麗，點呀？
-冇嘢好睇 -俾多幾張餐巾
-唔緊要 -好常見
好快抹乾
平時佢唔會咁
-你要水嘛？先生？ -好
我要，佢係我個女…
-你梗識佢啩？ -攞命，停呀！
-你好 -小麗
你好，小麗
小麗，同人講聲…
唔好逼我，爹哋
我係小衝，佢細佬
你好
杯水好好飲 好潤喉
係礦泉水？
唔知，我估係水喉水
超好飲
一流嘅水喉
唔好意思
幸會
佢去邊？
搵地方發洩？
今晚我哋特別 遙距訪問…
彈弓女俠
你點呀？阿查？ 冇事嘛？
冇事，醫生檢查過我
我唔記得成件事
睇錄影覺得好怪…
自己當晚咁樣 居然冇印象
我諗大家唔使擔心
今晚做咗好多 防範措施
你而家喺邊？
秘密地點，出緊任務
我想同你傾…
先講救列車件事
以下係獨家未剪輯片段 你戰衣鏡頭拍嘅
去片
佢超高速
升穿時速百哩 仲有幾多路軌？
大約25哩
螢幕怪客 要打斷呢個節目…
發佈重要訊息
撞鬼，佢估中晒
就睇你部機有冇用
無謂再睇埋條片
上釣！
彈弓女俠唔係救世主
佢遲早會輸
佢未輸晒之前…
你會食住薯片 睇佢應付問題…
你自己就懶得處理
超級英雄源自 你班腦殘嘅欲望…
用模擬體驗取代現實
懶得交談 睇清談節目
懶得玩遊戲 睇綜藝節目
旅行、人際關係、冒險…
有意義嘅體驗 全部打包…
送到螢幕俾你 遠距離收睇
等你有咁摺得咁摺…
盡量被動…
盡量做飢渴消費者…
冇法子離開梳化…
活動流汗、過生活
你想超級英雄保護你…
咁會令你更軟弱無力
你同自己講 有人睇住你
為你好
維護你權益
即係任制度繼續 剝削你…
同時對住你笑
放馬過來 派超級英雄制止我
拎定零食，望實螢幕 睇吓會點
你哋唔再話到事
係我話事
有發現？
對唔住！
發生咩事？
你炸晒啲證據！
搞乜？我犯咗咩事？
你哋咁對我？
証據確鑿靚仔，仲想死撐
你個追蹤器好掂 艾蓮
你係天才
唓！
我只係天才背後嘅天才
爹哋！
要做分數、「燒數」 同百分比
我唔識計
唔係搞掂晒咩？
之前搞掂晒…
而家要做分數 百分比同「蕉數」
小數
買咗超能戰車…
本來屬於超級英雄 超能先生
當你乜都儲齊 就想買佢
佢哋話爛到整唔返
狀態一流
你以前揸佢？
明明話架車要劏
原本以為失蹤、爛咗 但喺私人拍賣出現
佢哋明明話…
係我架車！
死蠢爛鬼水池！
架車有好多精彩裝備 示範吓？
我都想，但未知點操作
哇！控制到佢？
你搞乜？佢唔係玩具！ 會射火箭！
勁！邊個掣射火箭？
架車唔係你嘅
架車都唔係你嘅！
係，佢叫超能戰車
-車主係佢啩？ -佢唔配！
發射火箭！
我唔會亂發射！
-炸咗佢！ -你估我想有錢佬…
嬲爆來控告我…
我幾辛苦要 令你媽咪唔分心
我恐怕我隨時要搬
有錢佬買咗我架車
你唔從有錢佬手上 偷返架車？
搞乜鬼？
積積有超能力？
係，但…
-你一早知？ -係
-點解唔講？ -我唔知
我哋係你仔女 有權知
-通知咗媽咪未？ -未
-點解？ -你媽咪唔…
-你唔想我哋瞞你啩？ -為乜瞞住媽咪？
因為我唔想…
-點？ -因為未係時候
-點解？ -因為…
-好唔妥！ -因為我未諗通？
我獲得資訊，要消化！
我要計數 搞掂個男友…
阻止 BB 變噴火怪物！
我點做到？
承受打擊執生！寶貝！
我唔怕做到嘔電！
因為我係超能先生！
唔係弱能先生 超低能先生
係超能先生！
我哋要搵盧斯
唔使，我搞得掂
我絕對唔要…
爹哋
我打俾盧斯
睇落正常 幾時開始的？
自從海倫出任務
-佢知啩？ -你講笑？
唔俾得佢知 佢做緊英雄工作！
媽咪！
姊妹，咪玩 單靠男人拯救世界？
-我接受唔到 -媽咪！
我要搞掂！
等佢搞得掂
-咁大家就掂！ -我明白，阿波！
我明白 你幾耐冇瞓過？
邊記得咁多？
何況佢只係 BB 我應付到、應付緊
你係得吖嘛？
盡在你掌握？
搞乜…？
餅餅！仔仔想食餅餅？
舐舐脷餅餅？ 仔仔想舐舐脷？
舐舐脷餅餅？餅餅？
餅餅！
-天呀！ -餅餅！
爹哋！
好！
佢仲聽到你叫…
就算喺異次元
好詭異，唔似…
另外兩個仔女，唔似
萬能、亂晒籠
咁而家佢點？妥當？
係…你會以為係
但冇可能一直餵佢！
我一停…
佢又變到好詭異！
唔准咬爹哋！
-搞乜？ -唔准咬！
好
我只係需要 些少私人時間
回吓氣就得
你唔只需要私人時間
你好多野要處理
首先係超級怪胎！
要有出位創意 至想到辦法
賈阿歷？
佢設計彈弓女俠套戰衣？
你快啲解釋！
撞鬼！ 估唔到你咁慘
係 BB 喊 我帶咗 BB 來
好唔尋常
你面青青，阿波
我冇瞓過
我激嬲阿女 數學改來改去…
要用AA電池 但得AAA…
而家仲搵緊AA電
我放件紅衫入堆白衫 洗完變晒粉紅
我哋仲要雞蛋
做好家長本份 都係種英雄行為
做得好的話
好在我冇呢個煩惱
你搵我唔係 借雞蛋、電池啩？
我設計英雄裝 彈弓女俠需要新戰衣
其實係積積
你想整套新戰衣俾 BB？
我諗唔算緊急事
佢係特例，值得研究
如果擺佢喺你度…
擺低佢？呢度？
我唔鍾意 BB，阿波
我冇設備照顧 BB 我係藝術家
我唔得閒日日處理啲…
日常瑣事
有意思！
你見到嘛？阿波？
爹哋
天呀！
好！
梗俾你 擺低 BB 過夜
代替海倫係挑戰 你又攰…
其他仔女需要你 掛住你，返去
E姨姨會搞掂…
小心開車，拜拜 你探我真好
「E姨姨」？
各位注意
我想多謝大家 今晚光臨…
支持超級英雄…
重新投入社會！
全頼有你哋
社會需要英雄 近日一清二楚…
有螢幕怪客 呢類壞蛋危害和平
但佢好快失威
多得呢位女士…
超級大英雄 大家愛戴佢、掛住佢
歡迎你返來 彈弓女俠
上台，唔使面紅
來！上台！
送俾你
做紀念
多謝！雲特、艾蓮 仲有丁氏科技咁多位
我永遠感激你哋
仲要多謝大家施壓 令人諗通
我哋短時間內 有大進展…
所以我有重大宣佈
而家喺世界峰會上…
過百個國家嘅元首…
同意支持 超級英雄再次合法
我哋請咗各國 超級英雄、元首…
上我隻船白鯊號…
喺海上廣播 法案簽署儀式
恕我哋失陪 趕住去坐船！
見到你真好 多謝你來
嗨！又係我
有件事 我一直想問你
你點平衡做超級英雄 同私生活？
我自信做英雄掂
恕我失陪一下？
好，再見！ 好啱傾！
嗨！小麗
嗨！
積積呢？
E夫人暫時睇住
E夫人湊 BB？
係
你覺得妥當？
唔知點解，我信佢得
我有嘢想同你講
東尼件事，對唔住
我冇諗過阿德 會洗佢記憶…
你要付出代價…
又唔到你揀 太唔公道
我喺餐廳仲搞到 衰多兩錢重…
總之…
對唔住
我以前知點做啱…
而家唔再肯定
我只想做個…
好爹哋
你唔係好
係超級
超級英雄當值時 飲得酒嘛？
我唔係當緊值 咪理套衫
我知我應該喺樓上…
但我唔想同人 又握手又笑
避開複雜嘅人事 我明白
你又想避開啲咩？
公司嘢 主要係我哥哥
但你愛佢，你哋 組成呢間公司，一陰一陽
係，我發明 佢擅長人事
討好人、應付人 估人想要咩
我唔知人想要咩
你估佢哋想要咩？
輕鬆，大家總係 輕易放棄質素
件嘢係渣，但方便嘛！
係，幾似呢單案
吓？螢幕怪客？
唔對路，太輕鬆
咁都叫輕鬆？哇！
-奇怪 -咩事？
睇吓
螢幕怪客某部機有 我戰衣鏡頭拍嘅嘢
吓？
唔係用專線傳訊？
係
咁螢幕怪客點會有？
可能佢入侵咗？
佢叻到咁…
但度門用普通鎖？
或者佢想俾你搵到
佢想俾人捉？
佢想你贏
講唔通，佢咁聰明
想得出呢種技術…
就會想到辦法應付
我哋拉嗰個係外賣仔
咁又點？
愛因斯坦都做過文員
聽住！你贏咗，你捉到…
等等，螢幕怪客 催眠人只需要…
對方望住螢幕
如果個螢幕 唔係一般螢幕呢？
如果個外賣仔真係 外賣仔…
但俾內置螢幕嘅 眼鏡控制…
你好醒
睇吓！個機械人 起飛啦！
我未收到數據
-發射？ -即刻！
加大能量
希望會成功，爹哋
我諗任你瞓會好啲
17個鐘
你覺得掂？
超正
-你成功咗，爹哋 -好嘢！
我唔知點多謝 你幫我睇住積積
我肯定你表達唔到 你幾感激
下不為例 我收費咁高，你請唔起
講笑咋！阿波！ 我鍾意呢項任務
佢精叻 我識啟發人
我哋好夾
你個仔係百變星 似其他 BB，有好大潛能
能力多過一種嘅細路 唔係未見過
但佢有好多
係，你有好多能力
我知你唔夠瞓 亂晒籠，阿波
BB 未定性 你個仔都唔例外
佢潛能完全無可限量
趁佢瞓 我發揮狂熱創意
E姨姨通宵趕工…
確保你點變都咁型
搞乜… 你放佢入…
入機關室
佢係示範一部份 唔會有事
你嘅挑戰係管好 有多重能力嘅 BB…
但佢冇自制能力，啱？
大致係咁
我開工慣聽歌 我發現 BB 都有反應
特別係莫扎特
我用防彈碳纖 強化壓力下嘅耐用度…
綿質令佢舒適
布料仲包含 迷你網狀感應器…
監察 BB 身體狀況
天呀！佢做乜？
係莫扎特，點怪得佢？
重點係件衫同感應器…
預計到佢變身 會提醒你
弊！餅餅！我有餅餅！
你唔使去拎餅
我噚晚學到慘痛教訓…
用親餅引佢 結果佢實會變怪獸B
「隨時燃燒？」
咩意思？
即係噴火 件衫有應付措施
整熄 BB 啲火 費時觸動灑水系統
滅火泡沫 係黑莓薰衣草味
有效又食得 仲好好味
點估得到？係有用喎！
雖然我開一晚工 就肯定遠超你預期…
但仲有啲 功能要同你商量吓
唔該晒，E夫人 我欠你幾多…
咪婆媽，你筆帳 我計落我條大數…
總之我係超能先生、彈弓女俠 冰條俠專屬設計師…
全宇宙獨家 直至永遠
但係湊這個 B …
免費，寶貝
忍住唔好伸長
你四周嘅溫度 遠低於冰點
你一伸長就會斷
你就係螢幕怪客
兩睇啦！
咁講，我創造角色 預錄一堆訊息
雲特知唔知？
知我係螢幕怪客？ 梗係唔知
你估個生意佬 會點用我套催眠技術？
衰得過你？
我只係用科技 令人唔再信科技
好似我利用超級英雄咁
我拉嘅係咩人？
送薄餅嘅 啱身型
佢同你打咗場靚交
應該話我用佢 同你打咗場靚交
但你安樂咩？ 累無辜嘅人坐監
佢態度差，啲薄餅凍晒
枉我咁信你
所以你失敗
咩話？
你為乜信我？ 因為我造架車俾你？
因為我哥哥識唱 你首主題曲？
我哋唔識對方
但我值得你信
我應份要信？
只因你有特異功能 著戰衣…
就要人將條命 交託喺你手上？
我爸爸就相信
當初屋企俾人爆格 媽咪想匿埋
求我爸爸用避難室
但爸爸堅持 打去搵超級英雄朋友
佢枉死，戇居居…
等英雄打救
-但點解你…你哥哥… -佢幼稚！
佢記住以前有父母 有超級英雄
幼稚嘅雲特 將兩件事混淆
冇咗父母 係因為冇咗超級英雄
我哋父母太笨 將條命交託俾外人
超級英雄令我哋軟弱
你會殺我？
唔會
利用你仲好
你會幫我令超級英雄…
永遠違法
爹哋
準備好？鐳射眼
停
-哇！ -正！
好嘢！積積！
唔只咁，睇住
積積，鐳射槍掂嘛？
唔係化？
-型到癲 -到我，我排第一！
-俾我試吓，我想玩 -我只係示範
屋企附近唔可以亂射
可能有危險…
我哋係想教佢 控制能力
咪住！望螢幕
佢消失咗！好勁！
好，用部機
現有讀數，撳佢 見到？
第四次元，見到個框？
就係房 睇對應位置？
好，佢喺邊？
佢喺嗰度！
好，出來！ 舐舐脷餅餅？
-好！積積！ -積積！
真係爽
喂？
彈弓女俠出事
出咗咩事？
好遺憾要打俾你
去丁氏科技隻船搵我
丁氏科技隻船 我15分鐘到
丁氏科技隻船有咩？
盧斯？阿波 海倫有麻煩
幫我照顧細路
著戰衣 可能有事
我會趕到，頂盡15分鐘
你趕去邊？ 你最好趕返來！
留低戰衣
我要出去，好快返
盧斯就到 咪拎 BB 當槍射
丁氏科技隻船有咩？ 你做乜著超能戰衣？
係媽咪套戰衣？
佢可能有用 話唔埋
發生咩事？
唔知，但爹哋打俾盧斯之前 收到個電話提起媽咪…
跟住佢就走
我以為你唔再做 超級英雄
我唔再唔再做
著咗佢
你好，細路仔
你好
你哋唔安全 丁氏派我哋帶你哋…
太多餘啩？
丁氏啱啱派我來 守住間屋
因為班細路唔安全
我明，管理層搞錯
同雲特講我接咗手 明白？小姐叫…
蟲洞俠
蟲洞俠小姐？
小心開車
其實佢想我哋 帶埋你去
嘿…
頂唔到幾耐
小衝，去抱 BB！
分頭追！
哇！
小衝！
要去我架車
吓？發生咩事？
細路！
掂呀！
超能戰車，開窗！
跳入去！
超能戰車，設定聲控用戶 大聲講自己個名
-柏小麗 -柏小衝
盧斯！
超能戰車，逃走！
交代情況！
有好、壞消息 搵到佢
佢冇外傷 但佢遇上螢幕怪客…
行為有啲怪 喺入面
點怪法？
海倫？
海倫？你做乜…
海倫，係我
超能戰車，停低
唔可以去搵E夫人
你見佢哋逼盧斯戴嘅眼罩
佢哋自己都戴住
佢哋全部受人控制
可能媽咪都係咁
好！壞蛋要捉我哋
唔靠得媽咪、爹哋
唔靠得盧斯
但我哋有超能力 同呢架車…
仲有咩？
超能戰車，去丁氏科技
細路坐智能車走甩咗 但捉到冰條俠
立即帶佢去 丁氏科技隻船
趕唔切添！
超能戰車 可以追住隻船就好
-你做咗咩？ -我唔知
-你做咗咩？ -我乜都冇做！
哇！架車聽晒我話
我哋冇好好計劃
咩意思？到咗啩？
係，到咗呢度
我哋要去上面嗰度
嘿…
如果超能戰車有 彈射櫈呢？
等等！吓？唔好！
-正！寶貝！ -唔好再講…
全力彈射！
走啦！
你好！見到你真好
歡迎參加峰會
我哋班明星呢？
活動就開始
佢哋唔想太搶鏡
簽名嗰陣先出場
歡迎，各位貴賓！ 有好嘢益大家
呢艘係全球 最巨型水翼船
大家捉實…
我哋要開到最高速！
要搵媽咪、爹哋 你留低
我去搵佢哋
等等！邊個睇住積積？
你忍吓！我好快返
等等，咪住！
事態緊急，佢哋有麻煩
靠晒我哋，你明白？
陪佢玩，但要靜！
靜啲！
積積？
積積？積積！
積積！
俾中催眠嘅英雄發現…
但我搵到媽咪、爹哋…
積積呢？
你唔見咗佢？ 我叫你做一樣嘢啫！
用追蹤器
佢上緊去？
-佢喺電梯 -去啦！
BB，你父母呢？
佢哋到啦！大家！
起帶頭作用嘅超級英雄
都話會準時啦！
整咗新眼罩俾佢哋？
係！夜視鏡之類 型啩？
好簡單，連佢都做到
倒數直播 3、2、1…
呢個係歷史性時刻
我哋完成咗一件 今日世上好罕見嘅壯舉
就係達成共識
共同修補錯誤決定
確保少數超凡人士…
喺世界各國 得到公平待遇
邀請佢哋再次 運用天賦…
造福世界
我感謝大家代表所屬國家 承諾支持超級英雄
特別多謝史利大使
好！大家鼓掌俾佢聽
多謝晒
多謝大使 你率先支持意義重大
我諗唔到邊個 比你更有資格…
喺《國際超級英雄條約》 簽第一個名
簽好！
弊傢伙！
我知佢著咗火 整熄佢啦！
佢哋殺到
俾佢揸妥當咩？
又唔見你有更好提議！
弊！
積積，要走了！
餅餅舐舐脷？
媽咪
我見到佢，離開緊！
退後
激氣！
佢去搵媽咪
搞掂！ 世界再次超凡
大合照 來拍大合照
企埋啲 歷史時刻
大家笑
進行第二階段
多年被逼匿埋收聲 令我哋受苦
你哋俾我哋 重見天日…
只係幫你哋班廢物 執手尾
你哋身心都軟弱
你哋得把口 要付出代價
我哋唔再幫你哋
只會自己顧自己 以後適者生存
頭先都幾得人驚…
而家發生技術故障
請大家忍耐吓
咩事？
求救！
停！俾佢講
超級英雄夾硬攻入 駕駛艙
出手
多啲
再轉多啲，停！
搞乜？係 BB？
媽咪、爹哋、盧斯叔叔？
-媽咪 -積積，唔好！
超能 BB？
弊！
放低佢！
-捉住佢！ -唔得！
抱住積積
弊！
喂！係我！
我上次就係咁中招
阿仔阿女，點會…
你哋來救我哋？
唔好嬲
乖，我點會嬲？
我覺得自豪
唔係想打斷感人時刻 但我哋喺邊？
丁氏科技隻船？
丁艾蓮控制住 螢幕怪客…
同埋我哋… 啱啱至醒
班船員呢？
即將撞船 請修正航道
係我做嘅？
媽咪，你件衫？ 換呢套啦！
進行第三階段！
細路喺度？ 你冇去我屋企？
我去咗你屋企
你哋冇逃走？ 點解冇？
我哋啱啱救咗你哋！
逃走？逃避咩人？
嗰班人！
搞乜？ 積積有超能力？
我哋知 打完再講
積積！
鐳射眼！
跟我走，雲特
-我暈咗？ -你喺度會安全
安全？出咗咩事？
班外交官呢？ 超級英雄呢？
未解除催眠
你做咗咩呀？
艾蓮想逃走
去追佢啦！ 完成你個任務
我唔去得！班細路點算？ 積積，由邊個…
媽咪！
去啦！我哋搞得掂
蟲洞俠，跟我來
我去整停引擎
我去船頭減慢隻船
少咗個！ 摙爛嘢嘅人呢？
即刻坐好！
係為你好
唔啱！
咁先啱
-太遲啦！ -將我送上機
係你搞成咁 你有辦法還原？
你想我還原？
吓？冇人叫過你？
冇！要還原太蠢 為乜啫？
要去引擎室 算數！冇時間
你打完人 都返唔到轉頭啩？
歡迎登機，彈弓女俠
雖然未到巡航高度…
但你可以喺機艙蕩吓
或者放鬆就得…
等機艙將你 蕩來蕩去
我去唔到引擎室！
要想辦法！ 減唔到速
不如令船轉彎？
轉向系統爛咗！
小衝指從外入手！
係！
整爛一邊水翼 再轉舵…
就避得開城市！
可能有用
我推船頭 你轉舵
舵喎？喺水底！ 我要點…
算！嚟啦！細路！
爹哋，我知一定搞掂
但萬一唔掂 要撞船…
我個防護罩 可能穩陣過隻船
我應該留低保護積積
咁就乖女
記住阿波 你同我都係右轉！
可悲啩？
你唔係堅持信念…
我哋或者做到老友
至少…
我有信念
突發新聞…
無線電仲未通 隻船改咗方向…
以高速衝向陸地
小衝…
我去轉舵
隻船一轉彎 就撳掣拉起我
-好，爹哋 -放我落去啦…
超級英雄名譽盡毀
你永遠都唔會再合法
永遠唔會？
唔會
-永遠？ -冇錯
些少機會都冇？
缺氧
你唔夠氧氣 就會變到傻更更
越來越傻更更 之後就會死
我唔想死
冇人想
講真
呢種死法都唔錯吖！
大家快啲去船尾
所有超級英雄 保護各國大使！
跟住我
爹哋喺水底太耐
要拉佢上來
咪住，太早啦！
我要撳掣！
未得！
轉彎！得咗！
-而家！ -小衝，而家！
救自己，變降傘
變降傘！
變降落傘！
海倫！捉實！
準備撞船啦！
我錯過積積 第一次用能力？
你錯過佢 頭17種能力
救咗我 唔代表你有道理
但至少令你有命
我真係好感激
可惜佢要坐監
可惜佢有錢 多數輕判就算
首先，小麗 我欣賞你
冇人知未來會點…
但我對你哋有好預感
好預感 應該擔心？
下次你哋出動 我攰死
我見你頭先表現 超有才能！
唔係有心食字
唔好意思，被逼打你
寶貝！我架靚車！
為表揚佢哋造福人類 嘅超凡表現…
超級英雄嘅地位重新 獲得法律肯定
你唔識我啩？
我唔識…
等陣
你係噴水個女仔
我叫柏小麗
-我叫東尼 -好
你要分組再…
-東尼，我媽咪 -幸會
-我爹哋 -我哋見過
至於佢，好羞家…
係型，我肯定
我細佬小衝
BB 叫積積
我話唔好阿爸阿媽到齊
我哋都睇戲，東尼 唔好介意
我哋會坐戲院另一面
唔會睇實你
佢講笑咋！ 送我哋去戲院就走
佢哋有其他事做
我估你哋好親密
我估係
可以更親密
阿波
停車！放低我哋！
大爆谷、細汽水
幫我留中間位 大約後面第八行
預告片播完前 我就會返到